ai4bharat/Pralekha huggingface dataset:
आर्थिक व्यवहार विषयक मंत्रिमंडळ समिती
"हिंदुस्थान ऑरगॅनिक केमिकल्स लिमिटेड", कंपनीला व्याज माफी देण्याच्या प्रस्तावाला केंद्रीय मंत्रिमंडळाची मंजुरी
नवी दिल्ली, 20 मे 2020
पंतप्रधान नरेंद्र मोदी यांच्या अध्यक्षतेखालील वित्तीय व्यवहारविषयक मंत्रिमंडळ समितीच्या आज झालेल्या बैठकीत, 'हिंदुस्थान ऑरगॅनिक केमिकल्स लिमिटेड  या कंपनीच्या सरकारी कर्जावरील 7.59 कोटी रुपयांचे, 31 मार्च 2005 पर्यंत व्याज माफ करण्याच्या प्रस्तावाला एक्स पोस्ट फॅक्टो  मंजुरी देण्यात आली.
सीसीईए च्या मार्च 2006 मध्ये झालेल्या बैठकीत HOCL ला देण्यात आलेल्या पुनर्वसन पैकेजमध्ये 31 मार्च 2005 पर्यंतच्या दंडात्मक व्याज आणि व्याजावरील व्याजाला माफी देण्यात आली होती, त्याव्यतिरिक्तच्या व्याजाला आज झालेल्या बैठकीत माफी देण्यात आली आहे.
ही जवळपास 10 वर्षे जुनी घटना असल्यामुळे, व्याजाची 7.59 कोटी रुपये रक्कम आधीच सरकारी कर्ज खात्यातून तसेच HOCL च्या व्यवहारातून सोडून देण्यात आली आहे. त्यावरील व्याज देखील किरकोळ आहे. त्यामुळे आता या टप्प्यावर, हे व्याज माफ करून नियमित करुन घेणेच व्यवहार्य आणि श्रेयस्कर ठरणार आहे.या व्याजमाफीमुळे HOCL ला या बाबतीतल्या कॅगच्या निरीक्षणावर तोडगा काढून पुढे जाता येणार आहे.
R.Tidke/R.Aghor/P.Kor
पंतप्रधान कार्यालय
पंतप्रधानांनी झारखंड येथील नागरिकांना स्थापनादिनाच्या दिल्या शुभेच्छा
नवी दिल्ली, 15 नोव्हेंबर 2020
पंतप्रधान नरेंद्र मोदी यांनी झारखंड येथील नागरिकांना त्यांच्या राज्य स्थापनादिनाच्या शुभेच्छा दिल्या आहेत.
पंतप्रधान म्हणाले, “झारखंड राज्याच्या नागरिकांना राज्यातील सर्व नागरिकांना राज्य स्थापना दिनाच्या शुभेच्छा! या दिनाप्रीत्यर्थ मी येथील सर्व लोकांना सुख,समृध्दी आणि उत्तम आरोग्य लाभावे, अशी सदिच्छा व्यक्त करतो.”R.Tidke/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
अर्थ मंत्रालय
प्राप्तिकर विभागाच्या नवीन ई-फायलिंग पोर्टलवर 3 कोटींहून अधिक प्राप्तिकर विवरणपत्रे दाखल
ज्या करदात्यांनी अद्याप निर्धारण वर्ष 2021-22 साठी त्यांचे आयटीआर दाखल केलेले नाहीत त्यांना लवकरात लवकर दाखल करण्याचा सल्ला
प्राप्तिकर विभागाच्या नवीन ई-फायलिंग पोर्टलवर 3 डिसेंबर 2021 पर्यंत 3 कोटींहून अधिक प्राप्तिकर विवरणपत्रे दाखल करण्यात आली आहेत.विवरणपत्र दाखल करण्यासाठी 31 डिसेंबर 2021 पर्यंत मुदतवाढ देण्यात आली असून ही तारीख जवळ येत असताना दररोज दाखल होणाऱ्या प्राप्तिकर विवरणपत्रांची संख्या 4 लाखांहून अधिक असून ती दिवसेंदिवस वाढत आहे.
टीडीएस म्हणजेच उत्पन्नावरील कर वजावट आणि कर देयकांची अचूकता पडताळण्यासाठी आणि प्राप्तिकर विवरणपत्र पूर्व-भरणा सुविधेचा लाभ घेण्यासाठी करदात्यांनी त्यांचा अर्ज 26एएस आणि वार्षिक माहिती विवरण  हे ई-फायलिंग पोर्टलद्वारे पाहण्याचे कळकळीचे आवाहन प्राप्तिकर विभागाने करदात्यांना केले आहे. करदात्यांनी त्यांच्या बँक खातेपुस्तीका , व्याज प्रमाणपत्र, अर्ज 16 आणि इक्विटी/म्युच्युअल फंड इत्यादींच्या खरेदी आणि विक्रीच्या बाबतीत समभागांची खरेदी विक्री करणाऱ्या ब्रोकरेजकडून भांडवली नफ्याच्या विवरणासह वार्षिक विवरण माहितीची फेरपाडताळणी करणे महत्वाचे आहे.
निर्धारण वर्ष 2021-22 साठी प्राप्तिकर विवरणपत्र  दाखल करणाऱ्यांच्या संख्येत वाढ झाली असून दाखल झालेल्या प्राप्तिकर विवारणपत्रांची संख्या 3.03 कोटीवर पोहोचली आहे यापैकी 52% पेक्षा जास्त प्राप्तिकर विवरणपत्रे पोर्टलवर ऑनलाइन आयटीआर अर्जाद्वारे दाखल करण्यात आली आणि उर्वरित प्राप्तिकर विवरणपत्रे ऑफलाइन सॉफ्टवेअर सुविधेच्या माध्यमातून तयार केलेल्या आयटीआर निर्मित अर्जाचा उपयोग करून सादर करण्यात आली
आयटीआर ची प्रक्रिया सुरू करण्यासाठी आणि परतावा जारी करण्यासाठी, आधार ओटीपी आणि इतर पद्धतींद्वारे ई-पडताळणीची प्रक्रिया विभागासाठी महत्त्वाची आहे. 2.69 कोटी विवरणपत्रांची ई-पडताळणी करण्यात आली असून, त्यापैकी 2.28 कोटींहून अधिक विवरणपत्रांची पडताळणी ही आधार आधारित ओटीपीद्वारे करण्यात आली आहे, ही संख्या उत्साहवर्धक आहे .
नोव्हेंबरमध्ये, 1, 2 आणि 4 च्या पडताळणी केलेल्या आयटीआरपैकी 48% आयटीआरवर एकाच दिवशी प्रक्रिया करण्यात आली. पडताळणी केलेल्या आयटीआरपैकी 2.11 कोटी पेक्षा जास्त आयटीआरवर प्रक्रिया करण्यात आली आहे आणि निर्धारण वर्ष 2021-22 साठी 82.80 लाख पेक्षा जास्त परतावे जारी करण्यात आले आहेत. परतावा जमा होण्यात त्रुटी राहू नये यासाठी परताव्याची रक्कम जमा करण्यासाठी निवडलेल्या बँकेशी पॅन क्रमांक संलग्न असणे आवश्यक आहे.
कार्मिक, सार्वजनिक तक्रार आणि निवृत्ती वेतन मंत्रालय
नागरी सेवांना भविष्यवादी दृष्टी प्रदान करणे हे "कर्मयोगी अभियानाचे" उद्दिष्ट असून जे पुढील 25 वर्षांचा आराखडा प्रभावीपणे ठरवू शकेल आणि 2047 मध्ये स्वातंत्र्याची शतकपूर्ती साजरी करणाऱ्या भारताला आकार देऊ शकेल - केंद्रीय मंत्री डॉ जितेंद्र सिंह
पंतप्रधान नरेंद्र मोदी यांचे नवं भारताचे ध्येय पूर्ण करण्यासाठी आणि त्यांच्या आकांक्षेनुसार आचरण करण्यासाठी प्रशासनात "नियमाकडून" "भूमिके" कडे वळण्याची अत्यावश्यक गरज आहे: डॉ जितेंद्र सिंह
सुशासन सप्ताह साजरा करण्याचा एक भाग म्हणून कर्मयोगी अभियान –भविष्यातील मार्ग या कार्यशाळेला मंत्र्यांनी संबोधित केले
नवी दिल्ली, 23 डिसेंबर 2021
केंद्रीय कार्मिक, सार्वजनिक तक्रार, निवृत्ती वेतन राज्यमंत्री  , डॉ जितेंद्र सिंह यांनी आज सांगितले की, नागरी सेवांना भविष्यवादी दृष्टी प्रदान करणे हे "कर्मयोगी अभियानाचे" उद्दिष्ट असून जे पुढील 25 वर्षांचा आराखडा प्रभावीपणे ठरवू शकेल आणि 2047 मध्ये स्वातंत्र्याची शतकपूर्ती साजरी करणाऱ्या भारताला आकार देऊ शकेल.
सुशासन सप्ताह साजरा करण्याचा एक भाग म्हणून कर्मयोगी अभियान- भविष्यातील मार्ग या कार्यशाळेला संबोधित करताना डॉ जितेंद्र सिंह म्हणाले की, पंतप्रधान नरेंद्र मोदी यांचे नवं भारताचे ध्येय पूर्ण करण्यासाठी आणि त्यांच्या आकांक्षेनुसार आचरण करण्यासाठी प्रशासनात "नियमाकडून" "भूमिके" कडे वळण्याची नितांत गरज आहे. ते म्हणाले, नागरी सेवेसाठी ‘उद्देशासाठी योग्य’ आणि ‘भविष्यासाठी योग्य’ असा सक्षमता-आधारित क्षमता निर्मिती दृष्टीकोन आवश्यक आहे जो या भूमिका पार पाडण्यासाठी महत्त्वपूर्ण क्षमता प्रदान करण्यावर लक्ष केंद्रित करतो आणि हेच कर्मयोगी अभियानाचे मुख्य ध्येय आहे.
एकात्मतेच्या संकल्पनेवर विचार मांडताना, डॉ जितेंद्र सिंह म्हणाले की भारतीय लोक प्रशासन संस्था, IIPA ने IIPA येथे एक मिशन-कर्मयोगी संसाधन कक्ष स्थापन केला आहे आणि राष्ट्रीय क्षमता निर्माण आयोग, LBSNAA आणि इतर केंद्रीय प्रशिक्षण संस्था  यांच्याशी निकट समन्वयाने काम करत आहे.
डॉ जितेंद्र सिंह यांनी आशा व्यक्त केली की मिशन कर्मयोगी हे निरंतर वितरण वाढवण्यामध्ये आणि वर्धित करण्यात एक प्रमुख सहाय्यक ठरेल आणि कालांतराने पंतप्रधानांनी निश्चित केलेल्या $5 ट्रिलियन अर्थव्यवस्थेचे उद्दिष्ट साध्य करण्यात मदत करू शकेल.
माजी पंतप्रधान अटल बिहारी वाजपेयी यांच्या सुशासनातील अतुलनीय योगदानाचे स्मरण करून डॉ जितेंद्र सिंह म्हणाले की, सरकारच्या उत्तरदायित्वाबाबत जागरूकता निर्माण करण्याच्या त्यांच्या दूरदृष्टीचे यानिमित्ताने स्मरण करूया.
डॉ जितेंद्र सिंह यांनी याप्रसंगी आयजीओटी प्लॅटफॉर्मचे अल्प परिचयाद्वारे अनावरण केले.
यातील इतर काही सुशासन उपक्रम याप्रमाणे -
- ई-समीक्षा-
- ई-ऑफिस-
- नियुक्तीसाठी कागदपत्रांचे स्वयं-प्रमाणीकरण; सर्व गट ‘क, गट ‘ब’ भरतीतील मुलाखती बंद करणे.
- संयुक्त सचिव आणि त्यावरील पदांच्या भरतीसाठी बहु-स्रोत अभिप्राय;
- सर्वांगीण पद्धतीने ई-प्रशासनाचा प्रचार करणे;
S.Kane/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 150
वस्त्रोद्योग मंत्रालय
प्रलंबित बाबींचा निपटारा आणि स्वच्छतेसाठी विशेष मोहीमेच्या दुसऱ्या टप्प्याची वस्त्रोद्योग मंत्रालयाकडून अंमलबजावणी
333 स्वच्छता मोहिमांची यशस्वी अंमलबजावणी, 1194 चौरस फूट जागा वापरासाठी मोकळी, 3441 फायलींचा निपटारा आणि डिसेंबर 2022 ते ऑगस्ट 2023 या कालावधीत रद्दीच्या विल्हेवाटीतून 66,308 रुपये महसूल प्राप्ती
प्रलंबित बाबींचा निपटारा आणि स्वच्छतेसाठी विशेष मोहीमेचा  दुसरा टप्पा वस्त्रोद्योग मंत्रालयात धडाक्यात राबवण्यात आला. प्रलंबितता कमी करणे, स्वच्छतेला संस्थात्मक रुप देणे, दफ्तरनोंदींचे व्यवस्थापन सुधारणे आणि दफ्तरनोंदींचे डिजीटलीकरण करणे हा या मोहिमेचा उद्देश होता.
वस्त्रोद्योग मंत्रालय आणि त्या अंतर्गत येणारी सर्व संलग्न कार्यालये, स्वायत्त संस्था, वैधानिक संस्था आणि CPSE, यांनी डिसेंबर, 2022 ते ऑगस्ट, 2023 या कालावधीत मोहिमेत सक्रिय सहभाग घेतला. मंत्रालयाने नोडल अधिकाऱ्यांना सजग बनवणे, निवडलेल्या श्रेणींमधील प्रलंबित बाबी ठरवणे, भंगाराची विल्हेवाट लावणे आणि दफ्तरनोंदींचे व्यवस्थापन यावर लक्ष केंद्रित केले. उत्साहपूर्ण सहभाग, नियमित देखरेख आणि क्षेत्रीय कार्यालयांच्या सक्रिय सहभागातून मंत्रालयाने मोहीम यशस्वीपणे पार पाडली.
या कालावधीत 3441 फायली निकाली काढल्या, 896 सार्वजनिक तक्रारी आणि अपीलांचे निवारण करण्यात आले, 333 स्वच्छता मोहिमा राबवण्यात आल्या, 1194 चौरस फूट जागा मोकळी करण्यात आली आणि भंगार विल्हेवाटीतून 66,308 रुपये महसूल प्राप्त झाला. प्रशासकीय सुधारणा आणि सार्वजनिक तक्रार विभागाच्या  www.pgportal.gov.in/scdpm पोर्टलवर मोहिमेची प्रगती नियमितपणे उपलब्ध केली जाते.
रस्ते वाहतूक आणि महामार्ग मंत्रालय
अपघातप्रवण क्षेत्र निश्चित करून अपघात कमी करण्यासाठी उपाययोजना
नवी दिल्ली, 2 डिसेंबर 2019
केंद्रीय रस्ते वाहतूक आणि महामार्ग मंत्रालय ‘एकात्मिक रस्ते अपघात डाटाबेस’ हा प्रकल्प हाती घेणार असून त्यासाठी जागतिक बँकेकडून निधी पुरवला जाणार आहे. ॲपवर आधारित सॉफ्टवेअरच्या माध्यमातून अपघातप्रवण क्षेत्र ओळखून अपघातांविषयी आकडेवारी आणि माहिती गोळा करण्याचा यामागचा उद्देश आहे. 2011 ते 2014 या काळात 789 अपघातप्रवण क्षेत्रे निश्चित करण्यात आली असून अशा 395 क्षेत्रांमध्ये दुरुस्ती करण्यात आली असून अपघात प्रवण 215 क्षेत्रांवर दुरुस्तीबाबत अंमलबजावणी सुरू आहे.
केंद्रीय रस्ते वाहतूक आणि महामार्ग मंत्री नितीन गडकरी यांनी आज राज्यसभेत लेखी उत्तरात ही माहिती दिली.
B.Gokhale/N.Chitale/P.Kor
(Visitor Counter : 65
पंतप्रधान कार्यालय
स्वच्छ भारत अभियानाच्या यशस्वी अंमलबजावणीसाठी पंतप्रधानांचा ग्लोबल गोलकीपर पुरस्काराने सन्मान
नवी दिल्ली, 25 सप्टेंबर 2019
अमेरिकेतल्या बिल आणि मेलिंडा गेट्स फाऊंडेशनतर्फे पंतप्रधान नरेंद्र मोदी यांना ग्लोबल गोलकीपर पुरस्काराने सन्मानित करण्यात आले आहे. न्यूयॉर्क इथे संयुक्त राष्ट्रांच्या सर्वसाधारण सभेदरम्यान काल पंतप्रधानांना हा पुरस्कार प्रदान करण्यात आला. स्वच्छ भारत अभियानाची यशस्वी अंमलबजावणी केल्याबद्दल त्यांची यंदाच्या पुरस्कारासाठी निवड करण्यात आली होती.
स्वच्छ भारत अभियान जनचळवळ म्हणून यशस्वी करणाऱ्या भारतीय जनतेला पंतप्रधानांनी हा पुरस्कार समर्पित केला.
“स्वच्छ भारत अभियानाचे यश हे भारतीय जनतेचे यश आहे. ही चळवळ त्यांनी जनचळवळ बनवली आणि ती यशस्वी होईल यासाठी प्रयत्न केले”, असे पंतप्रधानांनी हा पुरस्कार स्वीकारल्यानंतर सांगितले.
महात्मा गांधी यांच्या 150व्या जयंतीवर्षात हा पुरस्कार मिळणे, हा आपल्यासाठी अत्यंत महत्वाचा क्षण आहे, असे पंतप्रधान म्हणाले. 130 कोटी भारतीयांनी प्रतिज्ञा केली तर कुठलेही आव्हान पेलले जाऊ शकते, याचे मूर्तिमंत उदाहरण म्हणजे स्वच्छ भारत अभियान आहे, असे पंतप्रधान म्हणाले. महात्मा गांधी यांच्या स्वच्छ भारत या स्वप्नपूर्तीसाठी भारत लक्षणीय प्रगती करत आहे, असे पंतप्रधान म्हणाले.
“गेल्या 5 वर्षात भारतात 11 कोटींपेक्षा अधिक शौचालये बांधली गेली. या अभियानाचा लाभ गरीब आणि महिलांना झाला”, असे पंतप्रधानांनी नमूद केले. या अभियानामुळे सार्वजनिक स्वच्छता आणि आरोग्य यात केवळ सुधारणा झाली नाही, तर गावांमधल्या अर्थकारणालाही चालना मिळाली, असे ते म्हणाले.
जागतिक पातळीवर सार्वजनिक स्वच्छतेच्या संदर्भात सुधारणा करायच्या असतील, तर भारत आपले अनुभव आणि कौशल्य यांचे सहकार्य करायला कायम तत्पर असेल, असेही त्यांनी सांगितले. सार्वजनिक स्वच्छतेच्या दिशेने एकत्रित प्रयत्न व्हायला हवेत, अशी अपेक्षा त्यांनी व्यक्त केली.
फिट इंडिया मुव्हमेंट आणि जलजीवन मिशन या दोन मोहिमांच्या माध्यमातून भारत प्रतिबंधात्मक आरोग्य सुविधा क्षेत्रात काम करत आहे, असेही पंतप्रधानांनी सांगितले.
B.Gokhale/R.Aghor/D.Rane
(Visitor Counter : 225
पंतप्रधान कार्यालय
लोकांनी घाबरून जावू नये आणि अनावश्यक प्रवास टाळावा: पंतप्रधानांचे आवाहन
सर्वांनी डॉक्टरांच्या सल्ल्याचे आणि सूचनांचे पालन करावे - पंतप्रधान मोदी
विनाखंड, अथक सेवा देणारे सहकर्मचारी, कामगार आणि आयटी क्षेत्रातल्या व्यावसायिकांचे पंतप्रधानांकडून कौतुक
नवी दिल्ली, 21 मार्च 2020
देशात विषाणूचा प्रसार होत असताना लोकांनी घाबरून जावू नये आणि जर आवश्यकता नसेल तर प्रवास करू नये, असे आवाहन पंतप्रधान नरेंद्र मोदी यांनी आज केले आहे. सर्वांनी डॉक्टरांनी दिलेल्या सल्ल्याचे आणि सूचनांचे काटेकोर पालन करावे, असेही मोदी यांनी लोकांना सांगितले आहे. त्याचबरोबर ज्या लोकांना आपल्या घरामध्येच वेगळे राहण्याचा  सल्ला डॉक्टरांनी दिला आहे, त्यांनी या आजाराचा प्रसार रोखण्यासाठी सर्व सूचनांचे पालन करणे गरजेचे आहे, असेही मोदी यांनी सांगितले आहे.
पंतप्रधानांनी आज व्टिटरच्या माध्यमातून हे आवाहन केले आहे. या मालिका संदेशांमध्ये त्यांनी म्हटले आहे की,”कोणीही कधीही विसरू नका- सावधानता बाळगणे अतिशय गरजेचे आहे. घाबरून जावू नका! सर्वांनी केवळ आपल्या घरामध्येच राहणे आवश्यक आहे. आपण जिथे आहात, त्याच गावात, शहरामध्ये रहा. विनाकारण प्रवास करणे टाळा. कारण तुम्ही जो प्रवास करणार आहात, त्यामुळे तुम्हाला अथवा इतर कोणालाही मदत होणार नाही. अशा अत्यंत कठीण काळात आपल्याकडून केला जाणारा प्रत्येक लहानसा प्रयत्नही खूप व्यापक, सकारात्मक परिणाम करणारा ठरणार आहे.’’
पंतप्रधान मोदी यांनी म्हटलं आहे की,”आत्ता सर्व डॉक्टर आणि अधिकारी जे काही सल्ले देत आहेत, ते अगदी लक्षपूर्वक ऐकून, त्याचे काटेकोर पालन करण्याची हीच अगदी योग्य वेळ आहे. ज्या लोकांना ‘होम क्वारेंटाईन’मध्ये राहण्यास सांगितले आहे, त्यांनी दिलेल्या सूचनांचे पालन करावे, असे आवाहन मी करतो. त्यामुळे आपल्याबरोबरच आपल्या मित्रांचे आणि आपल्या कुटुंबियांचे रक्षण होणार आहे.’’
पंतप्रधान नरेंद्र मोदी यांनी सध्या कार्यरत असलेले सहकारी नागरिक, सेवा प्रदान करणारे आयटी व्यावसायिक आणि कामगार वर्गाच्या कामाचे कौतुक केले आहे. कोविड-19 बरोबर दोन हात करण्यामध्ये आपण सर्वजण खूप महत्वपूर्ण भूमिका निभावत आहात. आगामी काळात, भविष्यात आपल्या कार्याचे स्मरण केले जाईल.
पंतप्रधानांनी एका व्टीटमध्ये म्हटले आहे की,”हे लोक नायक आहेत. हे महान अभूतपूर्व व्यक्ती आहेत. त्यांनी निभावलेली असामान्य भूमिका आगामी काळात कायमची आठवणीत राहील.’’
पंतप्रधान मोदी यांनी म्हटले आहे की,”अगदी बरोबर! भारताला आपल्या आयटी व्यावसायिकांविषयी खूप अभिमान आहे. सहकारी नागरिकांना विनाखंड सेवा प्रदान करण्यासाठी हे व्यावसायिक अथक परिश्रम करीत आहेत. नवसंकल्पना शोधक आणि अत्यंत परिश्रम घेत असलेल्या या व्यावसायिकांच्या वर्गाला ‘कोविड-19’ बरोबर सामना करताना प्रमुख आणि महत्वपूर्ण भूमिका निभवावी लागणार आहे.”
S.Pophale/S.Bedekar/D.Rane
(Visitor Counter : 126
रस्ते वाहतूक आणि महामार्ग मंत्रालय
वाहनांच्या चाकांच्या टायरचा टायर रोलिंग रेझिस्टन्स, वेट ग्रिप आणि रोलिंग साऊंड यांच्याकरिता अधिसूचना जारी
नवी दिल्ली, 1 जुलै 2022
केंद्रीय रस्ते वाहतूक आणि महामार्ग मंत्रालयाने 28 जून 2022 रोजी केंद्रीय मोटार वाहन नियम 1989 मधील नियम क्रमांक 95 मध्ये सुधारणा करण्याबाबतची अधिसूचना जारी केली. या नव्या सुधारणेनुसार, वाहनांमधील सी 1 , सी2 आणि सी3 या श्रेणीतील टायरचा रोलिंग रेझिस्टन्स, वेट ग्रिप आणि रोलिंग साऊंड एमिशन्स यांचा दर्जा ऑटोमोटिव्ह उद्योग मानके 142:2019 मध्ये निश्चित केल्यानुसार असणे अनिवार्य करण्यात आले आहे. उपरोल्लेखित टायर्सनी वेट ग्रिप बाबतच्या अटी आणि रोलिंग रेझिस्टन्स तसेच रोलिंग साऊंड एमिशन्स यांच्या बाबतीत टप्पा - 2 ची मर्यादा पाळणे आवश्यक करण्यात आले आहे. या नव्या नियमामुळे, भारतातील संदर्भित नियम संयुक्त राष्ट्रांच्या युरोपसाठीच्या आर्थिक आयोगाच्या नियमांना अनुरूप होतील.
वाहनाच्या टायरचा रोलिंग रेझिस्टन्स हा इंधनाच्या कार्यक्षमतेवर परिणाम करतो; वेट ग्रिपची कामगिरी वाहन ओल्या रस्त्यांवर प्रवास करताना त्या वाहनाच्या ब्रेकच्या कार्यक्षमतेवर प्रभाव पाडते आणि वाहनांची सुरक्षितता वाढविते. रोलिंग साऊंड एमिशन्स म्हणजे वाहन रस्त्यावरून जात असताना त्याचे टायर आणि रस्त्याचा पृष्ठभाग यांच्यातील संपर्कामुळे होणाऱ्या आवाजाचे उत्सर्जन होय.
राजपत्रित अधिसूचनेसाठी कृपया येथे क्लिक कराS.Kane/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 135
भूविज्ञान मंत्रालय
हवामानासंदर्भातील समस्या सोडविण्यासाठी पंतप्रधान नरेंद्र मोदी यांच्या नेतृत्वाखाली भारत संपूर्ण जगाचे नेतृत्व करत आहे
केंद्रीय मंत्री डॉ. जितेंद्र सिंग यांची उत्तर प्रदेशातील नोएडास्थित मध्यम श्रेणीच्या हवामान अंदाजासंदर्भातील राष्ट्रीय केंद्राला  भेट
अत्यंत प्रचंड आणि विविधतेने भरलेल्या लोकसंख्येसाठी कार्य करताना, हवामान अंदाज व्यक्त करण्याच्या क्षेत्रात भारत आघाडीवर असून याबाबतीत तो जगात सर्वोत्तम ठरत आहे
नवी दिल्ली, 23 जून 2022
केंद्रीय विज्ञान आणि तंत्रज्ञान राज्यमंत्री ; भूविज्ञान राज्यमंत्री  डॉ. जितेंद्र सिंग यांनी सांगितले की पंतप्रधान नरेंद्र मोदी यांच्या नेतृत्वाखाली भारत हवामानविषयक समस्या सोडविण्यासाठी जगाचे नेतृत्व करत आहे. भारताच्या सर्वात प्रमुख आणि जगातील सर्वात अधिक अद्ययावत संस्थांपैकी एक असणाऱ्या नोएडास्थित “मध्यम श्रेणीच्या हवामान अंदाजासंदर्भातील राष्ट्रीय केंद्रा”ला  दिलेल्या भेटीदरम्यान ते बोलत होते.
हवामान बदलाच्या समस्येबाबत पंतप्रधान नरेंद्र मोदी यांनी प्रत्येक जागतिक मंचावर वेळोवेळी भारताचा आवाज बुलंद केला आहे असे ते म्हणाले. भारताचे प्रचंड क्षेत्रफळ, विविधता, विविध घटकांची विषमता लक्षात घेऊन तसेच आपत्ती व्यवस्थापन क्षेत्रातील भारताचे आघाडीचे स्थान बघता, हवामान बदलासारख्या जागतिक आव्हानांवर उपाययोजना करण्यासाठी संपूर्ण जग भारताकडे आशेने बघत आहे असे केंद्रीय मंत्री डॉ. जितेंद्र सिंग यांनी सांगितले.
अत्यंत प्रचंड आणि विविधतेने भरलेल्या लोकसंख्येसाठी कार्य करताना, हवामान अंदाज व्यक्त करण्याच्या क्षेत्रात भारत आघाडीवर असून याबाबतीत तो जगात सर्वोत्तम ठरत आहे,असे सिंह यांनी सांगितले. नरेंद्र मोदी यांच्यासारखे, विज्ञान आणि तंत्रज्ञानाला उच्च पातळीवरील प्राधान्य देणारे आणि देशाच्या वैज्ञानिकांना उत्तम यश मिळविण्यासाठी सतत प्रोत्साहन देणारे पंतप्रधान आपल्या देशाला लाभले आहेत असे त्यांनी सांगितले. भारतीय युवकांकडे नैसर्गिकपणेच एक वैज्ञानिक दृष्टी आहे असे मत व्यक्त करून केंद्रीय मंत्री डॉ. जितेंद्र सिंग म्हणाले की, भारत सरकारदेखील या युवकांना अधिक व्यापक अनुभव मिळवून देण्यासाठी कटिबद्ध आहे.
S.Kulkarni/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 133
महिला आणि बालविकास मंत्रालय
60 हजार महिला फेसबुकच्या साहय्याने डिजिटल साक्षर
नवी दिल्ली, 10 ऑगस्ट 2018
राष्ट्रीय महिला आयोगाने फेसबुक आणि झारखंडमधल्या रांची येथील सायबर पीस फाउंडेशनच्या सहकार्याने महाविद्यालय/विद्यापीठ विद्यार्थ्यांसाठी डिजिटल साक्षरता उपक्रम सुरु केला आहे. महिलांमध्ये डिजिटल साक्षरतेला चालना देणे, सायबर गुन्ह्यांबाबत जागरुकता, त्यांची हाताळणी व ते रोखणे याबाबत जागरुकता निर्माण करणे, हा या उपक्रमामागचा हेतू आहे. देशातल्या महत्वाच्या शहरांमधल्या विद्यापीठातल्या 60 हजार महिलांना इंटरनेट, सोशल मिडिया आणि ई-मेलच्या सुरक्षित वापराबाबत याअंतर्गत माहिती देण्यात येणार आहे. महिला आणि बालविकास मंत्री मनेका गांधी यांनी आज लोकसभेत एका उत्तरात ही माहिती दिली.
B.Gokhale/S.Kakade/P.Malandkar
(Visitor Counter : 73
आरोग्य आणि कुटुंब कल्याण मंत्रालय
भारताच्या कोविड-19 प्रतिबंधक लसीकरण मोहिमेमध्ये आतापर्यंत लसीच्या 87 कोटी 66 लाखाहून अधिक मात्रा देण्याचे काम पूर्ण
गेल्या 24 तासांत, लसीच्या 54 लाख 13 हजारांहून अधिक मात्रा देण्यात आल्या
सध्याचा रोगमुक्ती दर 97.83% आहे; मार्च 2020 पासूनचा उच्चांकी दर
गेल्या 24 तासांत देशात 18,870 नव्या कोरोना बाधित रुग्णांची नोंद
भारतातील सध्याची कोविड सक्रीय रुग्णसंख्या  एकूण बाधितांच्या संख्येच्या 0.84%
साप्ताहिक पॉझिटीव्हिटी दर  गेले 96 दिवस 3% पेक्षा कमी
नवी दिल्ली, 29 सप्टेंबर 2021
आज सकाळी 7 वाजेपर्यंतच्या तात्पुरत्या अहवालातील आकडेवारीनुसार, गेल्या 24 तासांत, कोविड प्रतिबंधक लसीच्या 54,13,332 मात्रा देण्यात आल्यामुळे, भारताच्या कोविड प्रतिबंधक लसीकरण मोहिमेत देण्यात आलेल्या कोविड प्रतिबंधक लसीच्या मात्रांच्या संख्येने 87 कोटी 66 लाखाहून अधिक  मात्रांची संख्या पार केली आहे. देशभरात 85,33,076 सत्रांच्या आयोजनातून हे उद्दिष्ट साध्य करण्यात आले.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, लसीच्या एकूण मात्रांची गटनिहाय विभागणी पुढीलप्रमाणे आहे :
|
|
HCWs
|
|
1st Dose
|
|
1,03,72,249
|
|
2nd Dose
|
|
88,66,949
|
|
FLWs
|
|
1st Dose
|
|
1,83,50,759
|
|
2nd Dose
|
|
1,49,20,275
|
|
Age Group 18-44 years
|
|
1st Dose
|
|
35,52,19,972
|
|
2nd Dose
|
|
7,89,51,672
|
|
Age Group 45-59 years
|
|
1st Dose
|
|
15,82,40,987
|
|
2nd Dose
|
|
7,55,11,327
|
|
Over 60 years
|
|
1st Dose
|
|
10,06,79,594
|
|
2nd Dose
|
|
5,55,49,706
|
|
Total
|
|
87,66,63,490
गेल्या 24 तासांत 28,178 रुग्ण कोविड आजारातून बरे झाल्यामुळे देशात  आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या 3,29,86,180 झाली आहे.
परिणामी, सध्या, भारतातील रोगमुक्ती दर 97.83% आहे. मार्च 2020 पासून आतापर्यंतच्या कालावधीतील हा उच्चांकी रोगमुक्ती दर आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सह्योगात्मक प्रयत्नांमुळे, गेले सलग चौऱ्याण्णव दिवस, रोज नोंदल्या जाणाऱ्या नव्या कोविड बाधितांची संख्या 50,000 हून कमी असण्याचा कल कायम आहे.
भारतात प्रतिदिन नोंदल्या जाणाऱ्या नव्या कोविड बाधितांची संख्या सलग दोन दिवस 20,000 हून कमी आहे. गेल्या 24 तासांत, 18,870 नव्या कोविड ग्रस्त रुग्णांची नोंद झाली.
भारतातील कोविड सक्रीय रुग्णसंख्या सध्या 2,82,520 इतकी आहे आणि ही गेल्या 194 दिवसांतील सर्वात कमी रुग्णसंख्या आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 0.84% आहे.
देशभरात कोविड संसर्ग तपासणी चाचण्या करण्याच्या क्षमता विस्ताराचे काम जारी आहे. गेल्या 24 तासांत देशात एकूण 15,04,713 चाचण्या करण्यात आल्या. देशात आतापर्यंत एकंदर 56 कोटी 74 लाखांहून अधिक  चाचण्या करण्यात आल्या आहेत.
देशभरात कोविड चाचण्या करण्याची क्षमता वाढविली जात असतानाच, साप्ताहिक पॉझिटीव्हिटी दर सध्या 1.82% असून गेले 96 दिवस हा दर 3%हून कमी राहिला आहे. तर दैनंदिन पॉझिटीव्हिटी दर आज 1.25% इतका आहे. दैनंदिन पॉझिटीव्हिटी दर गेले सलग 30 दिवस 3% हून कमी आहे आणि आता गेले सलग 113 दिवस हा दर 5% हून कमी राहिला आहे.Jaydevi PS/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 139
खाण मंत्रालय
चौथ्या राष्ट्रीय खाण आणि खनिज परिषदेमुळे खनिज लिलावाला बळकटी मिळेल: नरेंद्र सिंग तोमर
नवी दिल्ली, 10 जुलै 2018
मध्यप्रदेशात इंदोर येथे येत्या 13 जुलैला खाण आणि खनिज विभागाची चौथी राष्ट्रीय परिषद होणार आहे. वर्ष 2018-19 मध्ये कोणत्या खाणीचा लिलाव होणार आहे, हे या परिषदेत इच्छुक कंपन्याना दाखवले जाईल.
खनिज लिलावांना प्रोत्साहन देण्याच्या केंद्र सरकारच्या धोरणाला या परिषदेमुळे बळकटी मिळेल, तसेच, लिलाव प्रकीया अधिक गतिमान होण्यासाठी हितसंबंधी गटांचा सहभागही वाढवता येईल, अशी अपेक्षा केंद्रीय खाणमंत्री नरेंद्र सिंग तोमर यांनी व्यक्त केली.लिलाव प्रकीया अधिक सुसंगत करण्यासाठी केंद्र आणि राज्य सरकार मिळून काम करत आहे, असे ते म्हणाले. या परिषदेत, राज्य सरकारांनाही त्यांच्या अखत्यारीतील लिलावयोग्य खाणी दाखवता येतील, असेही त्यानी सांगितले. तसेच गुंतवणूकदारांना खानिज पट्टे बघून त्यांच्या गुंतवणुकीचा निर्णय घेता येईल.
या परिषदेत विविध खनिज पट्ट्याचे सादरीकरण केले जाईल,तसेच या खानिजांसाठी आवश्यक त्या परवानग्या मिळवण्याची प्रक्रियाही सांगितली जाईल. या लिलावाशी संबधित सर्व यंत्रणांनी लिलावपूर्व प्रक्रिया पूर्ण केल्या आहेत, असे त्यांनी सांगितले. परिषदेदरम्यान उद्योगजगत आणि मंत्र्यांच्या बैठकाही होतील. ज्यामध्ये खाण आणि खनिज धोरणाविषयी चर्चा होईल.
या परिषदेसाठी मंत्रालयाच्या संकेतस्थळावर “NCMM July, 2018” हे पेज तयार करण्यात आले आहे.
N.Sapre/R.Aghor/P.Malandkar
(Visitor Counter : 105
पंतप्रधान कार्यालय
पंतप्रधानांनी मराठवाडा मुक्ती दिनाच्या नागरिकांना दिल्या शुभेच्छा
पंतप्रधान नरेंद्र मोदी यांनी नागरिकांना मराठवाडा मुक्ती दिनाच्या शुभेच्छा दिल्या आहेत.
स्वातंत्र्यलढ्यात प्राणांची आहुती देणाऱ्या हुतात्म्यांचा अदम्य ध्यास आणि शौर्याचेही त्यांनी स्मरण केले आहे.
X समाज माध्यमावर पोस्ट केलेल्या संदेशात पंतप्रधान म्हणाले :
"मराठवाडा मुक्तीसंग्राम दिनाच्या शुभेच्छा. मराठवाडा मुक्तिसंग्रामामध्ये आपल्या प्राणांची आहुती देणाऱ्या सर्वांच्या स्वातंत्र्यप्राप्तीच्या अदम्य ध्यासाचे आणि शौर्याचे स्मरण करतो. या भूमीसोबत आणि येथील जनतेसोबत असलेल्या त्यांच्या अविचल बांधिलकीने इतिहासाच्या वाटचालीला दिशा दिली. त्यांचे शौर्य आणि त्याग आपल्याला सातत्याने प्रेरणा देत आहे."
पंतप्रधान कार्यालय
सावित्रीबाई फुले यांच्या जयंतीनिमित्त पंतप्रधानांनी वाहिली आदरांजली
नवी दिल्ली, 3 जानेवारी 2020
पंतप्रधान नरेंद्र मोदी यांनी सावित्रीबाई फुले यांच्या जयंतीनिमित्त त्यांना आदरांजली वाहिली आहे.
पंतप्रधान म्हणाले, ‘सावित्रीबाई फुले यांच्या जयंतीनिमित्त त्यांना सादर प्रमाण. त्यांनी सामाजिक एकता, शिक्षण आणि महिला सक्षमीकरणासाठी आपले आयुष्य वेचले. सामाजिक चेतनेसाठी त्यांनी केलेला संघर्ष देशवासियांना नेहमीच प्रेरणा देत राहील.’
S.Tupe/S.Kane/D.Rane
(Visitor Counter : 100
भूविज्ञान मंत्रालय
भारतात गेल्या दोन दशकांत वीज पडण्याच्या प्रमाणात वाढ झाल्याची, केंद्रीय मंत्री डॉ जितेंद्र सिंह यांनी दिली माहिती
नवी दिल्ली, 6 ऑगस्ट 2021
आकाशातील वीज पडण्याच्या घटनांवर देखरेख ठेवून त्यांची नोंद करण्यासाठी 'दामिनी' हे वीज विषयक ऍप विकसित करण्यात आले आहे, अशी माहिती, केंद्रीय पृथ्वी विज्ञान राज्यमंत्री  यांनी आज लोकसभेत दिली.
देशभरात वीज पडण्याच्या घटनांमध्ये वाढ झाली असून या ऐपचा उद्देश वीज पडण्याशी संबंधित सर्व घडामोडींचा अभ्यास करुन त्यावर देखरेख ठेवणे आणि एखाद्या व्यक्तीच्या आसपास वीज कोसळणार असेल, तर त्याला जीपीएस च्या माध्यमातून त्याची पूर्वसूचना देणे हा आहे, असे, एका प्रश्नाला उत्तर देताना, जितेंद्र सिंह यांनी पुढे सांगितले. वीज पडणार असल्याच्या 20 किमीच्या परिसरात आणि 40 किमी त्रिज्येच्या परिसरात, या ऐपमुळे माहिती मिळू शकेल. या ऍपमध्ये सूचना आणि घ्यावयाची काळजी याविषयी सविस्तर माहितीही देण्यात आली आहे.
पृथ्वी विज्ञान मंत्रालयाच्या अखत्यारीतील, भारतीय उष्ण कटिबंधीय हवामान संस्था , पुणे या स्वायत्त संशोधन आणि विकास संस्थेने देशभरात, 83 ठिकाणी वीज स्थान नेटवर्क अत्यंत अभ्यासपूर्ण रीतीने विकसित केले आहे. या आधारे, वीज कुठे पडू शकेल या याची जवळपास अचूक माहिती मिळू शकेल.
या नेटवर्कचे मध्यवर्ती प्रक्रिया केंद्र आयआयटीएम इथे असून वेगवेगळ्या नेटवर्क वरून आलेले सिग्नल्स या केंद्राला मिळतात आणि त्यानुसार पुढची प्रक्रिया केली जाते. या ऍपवरुन वीज कोसळण्याची जागा 500 मीटर पेक्षाही कमी अंतराच्या अचूकतेने सांगितली जाते. या नेटवर्कवरील आऊटपूट मग IMD ला सांगितले जाते
विविध कामांसाठी राज्यांचे सरकारी विभाग नाऊकास्ट हा ॲप हवामानाच्या अद्ययावत माहितीसाठी वापरतात. जो दर तीन तासांनी वीज कोसळणे, खराब हवामान,यांच्याविषयी माहिती देतो. राज्याच्या हवामान अध्ययन केंद्राद्वारे, सर्व जिल्ह्यांना ही माहिती कळवली जाते..सध्या ही सुविधा देशातल्या प्रत्येक जिल्ह्यात उपलब्ध असून अशी 1084 केंद्रे सुरू आहेत.M.Chopade/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 117